方力申挑戰超繞口對白 全靠視后林夏薇教路
2024年04月06日 18:01
東網電視
更多新聞短片
無綫劇《逆天奇案2》昨晚(5日)播出的一集中,林景程與翟威廉有約分半鐘的打鬥場口,原來拍攝期間發生意外,官方今日(6日)釋出花絮,片中翟威廉拿刀揮斬景程時,屋頂其中一塊天花意外落下,並狠狠擊中威廉的額頭,幸好威廉並沒有大礙,休息一會便重新投入拍攝,非常專業。而拍攝當日正值33度高溫,穿着長袖的兩人不但要奪命狂奔,還要瘋狂埋身肉搏,拍到身水身汗,認真唔簡單。
另外,方力申(小方)在劇中飾演天才生物學教授,角色理性,認為愛情根本不存在,事事都以科學理論來解釋,講到劇中大量繞口劖手的專業術語對白,小方透露獲視后拍檔林夏薇傳授秘笈:「薇薇教我可以錄低再翻聽,呢個方法啱晒我,因為每日都要揸成個幾鐘頭車,呢個方法好處係去到邊都可以聽,好似聽廣播劇咁,仲有可以聽番覺得演繹得好唔好,如果唔鍾意呢個方法就再錄過,確實幫咗我好多。同埋劇中有好多專業術語同埋英文,所以事前都要做足功課。」
小方的角色直男指數爆爆,問到他現實中的愛情觀時,他笑言:「感情方面唔係好識講。我覺得人大咗就會體會到,你覺得自己做得好時,可能人哋會覺得唔好,最緊要係對方覺得你係稱職嘅伴侶先係最緊要。」問到現實中有否和女友玩煮飯仔?他笑謂:「大家都好忙冇乜時間煮嘢食,同埋對食嘢嘅要求都好易滿足,煮熟就得。」